PATVIRTINTA

                     Molėtų rajono savivaldybės tarybos

                     2021 m. gegužės 27 d. sprendimu

Nr. B1-143

**MOLĖTŲ RAJONO SAVIVALDYBĖS JAUNIMO (MOKINIŲ) VERSLUMO UGDYMO PROGRAMA**

**I SKYRIUS**

**BENDROJI DALIS**

1. Molėtų rajono savivaldybės jaunimo (mokinių) verslumo ugdymo programa (toliau – Programa) siekiama ugdyti Molėtų rajono mokyklų 9–12 (I–IV gimnazijos) klasių mokinių verslumo kompetencijas, skatinti domėjimąsi ekonomikos procesais, verslu, inžinerinėmis profesijomis.

2. Programos įgyvendinimą inicijuoja Molėtų rajono savivaldybės administracija.

3. Programa nustato Molėtų rajono savivaldybės strateginio 2018–2024 metų plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018–2024 metų strateginio plėtros plano patvirtinimo“, 2 prioriteto ,,Rajono ekonominės plėtros sąlygų kūrimas“ 2.3 tikslo ,,Patrauklios verslo ir investicinės aplinkos kūrimas“ 2.3.4 uždavinį ,,Stiprinti verslumo ugdymą ir profesinį orientavimą rajono bendrojo ugdymo mokyklose“, bei Molėtų rajono savivaldybės strateginio veiklos plano 2021–2023 metams, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-1 „Dėl Molėtų rajono savivaldybės strateginio veiklos plano 2021–2023 metams patvirtinimo“, 6 programos 2 prioriteto 2 tikslo 3 uždavinio 4.1 priemonės „Jaunimo verslumo ugdymo programos parengimas” įgyvendinimo tvarką, dalyvius, programos turinį, administravimą, lėšų panaudojimo tvarką, atsiskaitymą.

4. Programoje vartojamos sąvokos atitinka Lietuvos Respublikos darbo kodekse, Lietuvos Respublikos jaunimo politikos pagrindų įstatyme ir kituose teisės aktuose vartojamas sąvokas.

**II SKYRIUS**

**PROGRAMOS TIKSLAS IR UŽDAVINIAI**

5. Programos tikslas - telkti rajono mokyklų 9–12 (I–IV gimnazijos) klasių mokinius, ugdyti jų verslumo kompetencijas (kūrybiškumą, kritinį mąstymą, lyderystę, patirtinį mokymąsi, planavimą ir valdymą, siekiant tikslų); skatinti domėjimąsi ekonomikos procesais, informacinėmis technologijomis, inžinerinėmis bei techninėmis profesijomis, verslu, padėti ugdytis atsakomybę už savo asmeninį tobulėjimą ir karjeros planavimą; derinti bendrąjį ugdymą ir novatoriško verslumo ugdymą.

6. Programos uždaviniai:

6.1. suteikti žinių apie ekonomikos procesus, šiuolaikines kompetencijas ir krašto raidai reikalingas profesijas, verslo kūrimą ir jo vystymą;

6.2. supažindinti su rajono verslo įvairove ir pasiekimais, inovatyviais krašto verslais;

6.3. mokyti pastebėti, generuoti ir įgyvendinti socialines ir verslo idėjas;

6.4. sudaryti sąlygas verslo idėjų įgyvendinimui pagal Molėtų rajono savivaldybės jaunimo iniciatyvų finansavimo tvarkos aprašą;

6.5. siekiant didinti Programos efektyvumą, sudaryti sąlygas programos dalyviams prioriteto tvarka įsidarbinti rajono įmonėse vasaros metu pagal Molėtų rajono savivaldybės tarybos 2021 m. balandžio 29 d. sprendimu Nr. B1-112 „Dėl Molėtų rajono savivaldybės jaunimo vasaros užimtumo ir integracijos į darbo rinką programos patvirtinimo ir lėšų skyrimo” patvirtintą Molėtų rajono savivaldybės jaunimo vasaros užimtumo ir integracijos į darbo rinką programą.

**III SKYRIUS**

**PROGRAMOS DALYVIAI IR VIEŠINIMAS**

7. Programos dalyviai – 9–12 (I–IV gimnazijos) klasių rajono bendrojo ugdymo mokyklų mokiniai.

8. Informacija apie Programą einamųjų metų rugsėjo mėnesį paskelbiama Molėtų rajono savivaldybės internetinėje svetainėje [www.moletai.lt](http://www.moletai.lt), informacinis pranešimas išsiunčiamas Molėtų rajono bendrojo ugdymo mokykloms. Kartu su informaciniu pranešimu siunčiama Programos dalyvių registracijos anketa (1 priedas), suteikiamas 15 darbo dienų terminas anketoms pateikti Programą administruojančiam asmeniui.

9. Gautų anketų pagrindu sudaroma (-os) ne didesnė (-ės) kaip 30 dalyvių grupė (-ės).

10. Dalyvių sąrašas sudaromas pagal registracijos į programą eiliškumą.

**IV SKYRIUS**

**PROGRAMOS TRUKMĖ, TURINYS IR DARBO FORMOS**

11. Programos trukmė yra vieneri mokslo metai, ją sudaro 4 moduliai:

11.1. Komandinis darbas, kūrybiškumo pratybos/ Supažindinimas su antrepreneryste;

11.2. Lyderystės įgūdžių ugdymas/Ekonomikos anatomija ir verslumo menas;

11.3. Problemų sprendimas ir planavimo gebėjimai/ Verslo aplinkos ir rajono darbo rinkos pažinimas ir profesijų poreikis;

11.4. Idėjų generavimas ir iniciatyvų įgyvendinimas.

12. Programa įgyvendinama derinant pažangiausius ugdymo metodus ir taikant netradicinį formatą. Užsiėmimuose taikomas patirtinis mokymasis – Programos dalyviai teorinių žinių įgis atlikdami daug praktinių užduočių ir dirbdami komandose, dalyvaudami edukacinėse išvykose.

13. Programos administratorius Programos įgyvendinimui pasitelkia mokslininkus, verslininkus, moksleiviams įdomius žmones ir savo srities profesionalus 11 punkte įvardintų modulių pristatymui, kurie į Programą atrenkami viešųjų pirkimų būdu, Lietuvos Respublikos viešųjų pirkimų įstatymo nustatyta tvarka. Viešųjų pirkimų konkurse negali dalyvauti Programos partneriai.

14. Programa įgyvendinama sesijų principu. Paprastai jos organizuojamos mokinių rudens, žiemos, pavasario ir vasaros atostogų metu. Susiderinus su dalyviais, atskirais atvejais ir savaitgaliais. Tarp sesijų gali vykti nuotolinės konsultacijos.

15. Vienos sesijos trukmė ne mažiau kaip 10 akademinių valandų.

16. Kiekvieniems mokslo metams sudaromas atskiras užsiėmimų planas.

17. Kiekvienai sesijai sudaromas detalus užsiėmimų tvarkaraštis.

**V SKYRIUS**

**NUMATOMI REZULTATAI IR PROJEKTŲ VERTINIMAS**

18. Programos dalyviai vasaros sesijai grupėse parengia ir pristato verslo idėjų, aktualių Molėtų rajonui, įgyvendinimo projektus.

18.1. Projektų vertinimo kriterijai:

18.1.1. idėjos pagrindimas;

18.1.2. projekto inovatyvumas;

18.1.3. projekto pritaikomumas.

18.2. Kiekvieno kriterijaus vertinimo skalė: argumentuota ( 3 balai), iš dalies argumentuota (2 balai), silpnai argumentuota (1 balas).

18.3. Geriausiai įvertintų projektų komandos apdovanojamos Programos partnerių įsteigtais prizais, visi dalyviai - paskatinamaisiais prizais.

18.4. Projektas, surinkęs ne mažiau kaip 9 balus, prioritetiškai gali gauti finansavimą įgyvendinimui Molėtų rajono savivaldybės jaunimo iniciatyvų konkurse.

18.5. Projektus vertina Programos partnerių deleguota 5 asmenų atstovų komisija, į kurią Programos partneriai deleguoja savo atstovus.

19. Įgyvendinus Programą, Programos dalyviai susipažins su rajono verslo panorama ir poreikiais, stiprins bendradarbiavimo įgūdžius, pramoks generuoti socialines ir verslo idėjas, jas argumentuoti, pateikti ir įgyvendinti.

**VI SKYRIUS**

**PROGRAMOS ĮGYVENDINIMAS, FINANSAVIMAS IR KONTROLĖ**

20. Programos įgyvendinimą koordinuoja Molėtų rajono savivaldybės administracijos skyrius, atsakingas už vaikų ir jaunimo bendrąjį lavinimą, papildomąjį ugdymą ir suaugusiųjų švietimą.

21. Programą administruoja VšĮ Molėtų turizmo ir verslo informacijos centras, o lėšos Programai įgyvendinti skiriamos pagal biudžeto lėšų naudojimo sutartį teisės aktų nustatyta tvarka.

22. Programą administruojanti įstaiga bendradarbiavimo sutarties pagrindu Programos įgyvendinimui pasitelkia partnerius (verslo įmones, mokslo ir studijų institucijas, asociacijas ir kt.).

23. Programos įgyvendinimo lėšos:

23.1. Molėtų rajono savivaldybės biudžeto lėšos;

23.2. partnerių ir rėmėjų lėšos;

23.3. kitos lėšos.

24. Įgyvendinant Programą tinkamomis finansuoti išlaidomis laikomos šios išlaidos:

24.1. Programos administravimo išlaidos - Programos administratoriaus darbo užmokestis, įskaitant valstybinio socialinio draudimo įmokas;

24.2. Programos įgyvendinimo išlaidos:

24.2.1. Programos įgyvendinimo paslaugos (pvz.: mentoriaus, lektoriaus) pagal paslaugų, individualios veiklos ar kt. veiklos sutartį;

24.2.2. transporto išlaikymas (degalai, transporto priemonės nuoma, transporto priemonės vairuotojo komandiruotės išlaidos);

24.2.3. Programai įgyvendinti reikalingoms prekėms įsigyti (kanceliarinės, ūkio prekės, maisto produktai);

24.2.4. patalpų nuomos išlaidos;

24.2.5. maitinimo paslaugų išlaidos;

24.2.6. stovyklų, išvykų, renginių organizavimo paslaugų išlaidos;

24.2.7. kitos išlaidos, tiesiogiai susijusios su Programos įgyvendinimu.

25. Programos administratorius, pasibaigus Programos įgyvendinimo laikotarpiui, pateikia Molėtų rajono savivaldybės administracijos skyriui, atsakingam už vaikų ir jaunimo bendrąjį lavinimą, papildomąjį ugdymą ir suaugusiųjų švietimą, veiklos ataskaitą (2 priedas), kurioje nurodo Programos turinį, modulių temas, modulius organizavusius lektorius, išvykų ar renginių skaičių, Programos dalyvių skaičių.

26. Molėtų rajono savivaldybės biudžeto lėšų panaudojimas pripažįstamas tinkamu, jeigu patirtos išlaidos yra tiesiogiai susijusios ir būtinos Programos 24 punkte nurodytoms tinkamoms finansuoti išlaidoms, realios ir pagrįstos išlaidas įrodančiais dokumentais.

27. Molėtų rajono savivaldybės biudžeto lėšų panaudojimo kontrolė vykdoma teisės aktų nustatyta tvarka.

**VII SKYRIUS**

**BAIGIAMOSIOS NUOSTATOS**

28. Ši Programa gali būti keičiama, papildoma, pripažįstama netekusia galios Molėtų rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės jaunimo (mokinių)

verslumo ugdymo programos

1 priedas

**REGISTRACIJOS Į MOLĖTŲ RAJONO SAVIVALDYBĖS JAUNIMO (MOKINIŲ) VERSLUMO UGDYMO PROGRAMĄ FORMA**

|  |  |
| --- | --- |
| **Vardas** |  |
| **Pavardė** |  |
| **Ugdymo įstaiga, klasė** |  |
| **Telefono numeris** |  |
| **El. paštas** |  |
| **Lūkesčiai** |  |

Sutinku ir neprieštarauju kad mano, Programos dalyvio, vardas, pavardė, nuotraukos būtų viešinamos programos įgyvendinimo tikslais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

(vardas, pavardė) (parašas)

Molėtų rajono savivaldybės jaunimo (mokinių)

verslumo ugdymo programos

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(organizacijos pavadinimas)

**PROGRAMOS VEIKLOS ATASKAITA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Programos pavadinimas)

|  |  |
| --- | --- |
| **Užpildymo data** |  |

|  |  |  |
| --- | --- | --- |
| **Programos vykdymo vieta (-os)** |  | |
| **Programai skirtos lėšos** | **Savivaldybės biudžeto** | **Kitų šaltinių** |
|  | |

**I. PROGRAMOS TURINYS**

|  |
| --- |
| Trumpai aprašomas programos tikslas, uždaviniai, pasiektas rezultatas, viešinimas. |

1. **VYKDYTA VEIKLA**

|  |  |  |  |
| --- | --- | --- | --- |
| **Modulio pavadinimas** | **Lektorius/**  **partneris/**  **SVV subjektas ar kt.** | **Veikla (išvyka, stovykla/ konsultacijos, paskaita ar kt.)** | **Dalyvių skaičius** |
|  |  |  |  |
|  |  |  |  |
|  |  |  |  |

1. **bendras pROGRAMOS DALYVIŲ skaičius**

|  |  |  |  |  |  |
| --- | --- | --- | --- | --- | --- |
| **Programos dalyviai/ugdymo įstaigos pavadinimas** | **9 arba I gimnazijos klasė** | **10 arba II gimnazijos**  **klasė** | **11 arba III gimnazijos klasė** | **12 arba IV gimnazijos klasė** | **Iš viso** |
|  |  |  |  |  |  |
|  |  |  |  |  |  |

**IV. SU ATASKAITA TEIKIAMI DOKUMENTAI\***

|  |  |
| --- | --- |
| **Nr.** | **Priedas** |
| **1.** |  |
| **2.** |  |
| **...** |  |

**\*** pvz.: nuotraukos, sutartys, dalyvių arba vykdytojų sąrašai ir kt.

Projekto vadovas ……….………………. \_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Organizacijos vadovas ……….………………. \_\_\_\_\_\_\_\_\_\_\_\_\_\_\_\_\_

(parašas) (vardas, pavardė)